मनमोहन अधिकारी मन्त्रिपरिषद्

आम निर्वाचन २०५१ पछि २०५१ मङ्सिर १४ मा नेपाल कम्युनिस्ट पार्टी (एकीकृत मार्क्सवादी–लेनिनवादी)ले मनमोहन अधिकारीको नेतृत्वमा अल्पमतको सरकार गठन गरेको थियो। नेपाली काङ्ग्रेसले नेपाल कम्युनिस्ट पार्टी (एकीकृत मार्क्सवादी-लेनिनवादी) भन्दा बढी लोकप्रिय मत प्राप्त गरे तापनि नेपाली काङ्ग्रेसले ८३ सिट प्राप्त गरेको थियो भने नेकपा (एमाले)ले ८८ सिट प्राप्त गरेको थियो। कुनै पनि दलले २०५ सिटमध्ये बहुमत प्राप्त गर्न गठबन्धन बनाउन असफल भएका थिए। गठबन्धन वार्ता असफल भएपछि राष्ट्रिय प्रजातन्त्र पार्टी र नेपाल सद्भावना पार्टीको समर्थन प्राप्त गर्दै अधिकारी अल्पमतको सरकारको प्रधानमन्त्री बनेका थिए।Whelpton, John, A History of Nepal, Cambridge University Press, 2005, pp. 192-193.

अधिकारीले नौ महिना मात्र नेपालको प्रधानमन्त्रीको रूपमा काम गरेका थिए र नेपाल कम्युनिस्ट पार्टी (एकीकृत मार्क्सवादी-लेनिनवादी) बाट पहिलो जननिर्वाचित प्रधानमन्त्री थिए। आफ्नो कार्यकालमा, विश्व बैंकका तत्कालीन प्रमुख, पल वोल्फोविट्जको अरूण तेस्रो जलविद्युत आयोजनाको लागि अनुदान अस्वीकार गर्नुका साथै , अधिकारी सरकारले आफ्नो गाउँ आफैँ बनाउ कार्यक्रम जस्ता कार्यक्रमहरूलाई बढावा दिएको थियो।इन्साइक्लोपिडिया ब्रिटानिका: Man Mohan Adhikari अल्पमतको सरकार गठन गर्न सहयोग गरेका राष्ट्रिय प्रजातन्त्र पार्टी र नेपाल सद्भावना पार्टीले प्रतिनिधि सभाको विशेष अधिवेशनमा अधिकारी नेतृत्वको सरकारलाई विश्वासको मत नदिने नेपाली काङ्ग्रेसको आह्वानलाई समर्थन गरेका थिए। आफूले कार्यभार सम्हालेको परिस्थितिलाई दोहोराउन अधिकारीले संसद् विघटन गरी निर्वाचन गराउने प्रयास गरेका थिए। तर काङ्ग्रेसको नेतृत्वमा सर्वोच्च अदालतले यो कदमलाई असंवैधानिक ठाहर गर्दै संसद पुनस्र्थापना गरेको थियो। अविश्वासको प्रस्ताव सफलतापूर्वक अघि बढेको थियो। नेपाली काङ्ग्रेसले अधिकारीको बहिर्गमन पछि शेरबहादुर देउवालाई नेपालको प्रधानमन्त्री बनाएको थियो।Whelpton, John, A History of Nepal, Cambridge University Press, 2005, pp. 193-195.

मन्त्रीहरू 
मन्त्रालयमन्त्रीमन्त्रीपरिषद्का मन्त्रीहरूप्रधानमन्त्री
सामान्य प्रशासन मन्त्रीमनमोहन अधिकारीउपप्रधान मन्त्री
रक्षा मन्त्री

परराष्ट्र मन्त्रीमाधवकुमार नेपालस्थानीय विकास तथा आपूर्ती मन्त्रीसिपी मैनालीगृह मन्त्रीकेपी शर्मा ओलीअर्थ मन्त्रीभरतमोहन अधिकारीकृषि, भूमि सुधार तथा व्यवस्था मन्त्रीराधाकृष्ण मैनालीशिक्षा, संस्कृति तथा सामाजिक कल्याण मन्त्रीमोदनाथ प्रश्रितसूचना तथा सञ्चार मन्त्रीप्रदीप नेपालश्रम तथा स्वास्थ्य मन्त्रीपद्मरत्न तुलाधरराज्यमन्त्रीहरूनिर्माण तथा यातायात राज्यमन्त्रीअशोक राईवन तथा वातावरण राज्यमन्त्रीसलिम मियाँ अन्सारीआवास तथा भौतिक योजना राज्यमन्त्री प्रेमसिंह धामीकानून, न्याय, संसदीय मामिला तथा सामान्य प्रशासन राज्यमन्त्री सुवासचन्द्र नेम्वाङवाणिज्य, पर्यटन तथा नागरिक उड्डयन राज्यमन्त्री भीम रावलउद्योग तथा जलस्रोत राज्यमन्त्रीहरि पाण्डे

 सन्दर्भ सामग्रीहरू 

श्रेणी:नेपाल सरकार
श्रेणी:नेपालका मन्त्रिपरिषद्हरू